
A V I Z
asupra proiectului de Lege 

privind constituirea, organizarea şi funcţionarea comitetului european de întreprindere 

(nr. PL-x 173/11.05.2005)
In conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru egalitatea de şanse între femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind constituirea, organizarea şi funcţionarea comitetului european de întreprindere                                  (nr. PL-x 173/11.05.2005), în conformitate cu aprobarea Biroului Permanent al Camerei Deputaţilor cu nr. 392/16.05.2005.


Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 18.05.2005.


Membrii comisiei  au examinat proiectul de lege supus avizării, expunerea de motive şi avizul favorabil al Consiliului Legislativ nr. 305/4.04.2005. 


In urma dezbaterilor, membrii Comisiei  pentru egalitatea de şanse între femei şi bărbaţi au hotărât, cu unanimitate de voturi, ca proiectul de lege să fie avizat favorabil cu amendamente. 
     I. Amendamente admise

În urma dezbaterii, Comisia pentru egalitatea de şanse între femei şi bărbaţi a adoptat următoarele amendamente: 

	Nr.

crt.
	                               Text iniţial 
	Text propus de Comisie

(autorul amedamentului)
	Motivarea amendamentelor

propuse 


	0
	1
	2
	3

	1.
	Art. 13 –(1) Grupul special de negociere este compus din minim 3 membri, iar numărul maxim de membri nu poate depăşi numărul de state membre.

(2) În cadrul grupului special de negociere, este desemnat sau ales cel puţin un membru suplimentar din fiecare Stat membru în care întreprinderea de dimensiune comunitară are una sau mai multe filiale, sucursale sau orice alte sedii secundare ori în care grupul de întreprinderi de dimensiune comunitară are una sau mai multe întreprinderi.
(3) Desemnarea sau alegerea de membrii suplimentari în grupul special de negociere se face după regulile următoare:

a)  un membru suplimentar pentru fiecare stat membru în care sunt angajaţi cel puţin 10% din salariaţii întreprinderii de dimensiune comunitară sau ai grupului de întreprinderi de dimensiune comunitară;

b)  doi membri suplimentari pentru fiecare stat membru în care sunt angajaţi cel puţin 20% din salariaţii întreprinderii de dimensiune comunitară sau ai grupului de întreprinderi de dimensiune comunitară;

c) trei membri suplimentari pentru fiecare stat membru în care sunt angajaţi cel puţin 40% din salariaţii întreprinderii de dimensiune comunitară sau ai grupului de întreprinderi de dimensiune comunitară;

d) patru membri suplimentari pentru statul membru în care sunt angajaţi cel puţin 60% din salariaţii întreprinderii de dimensiune comunitară sau ai grupului de întreprinderi de dimensiune comunitară;

e) cinci membri suplimentari pentru statul membru în care sunt angajaţi cel puţin 75% din salariaţii întreprinderii de dimensiune comunitară sau ai grupului de întreprinderi de dimensiune comunitară.


	Art. 13 se modifică şi va avea următorul cuprins:

Art. 13 - (1) Grupul special de negociere este compus din minimum 3 membri, iar numărul maxim de membri nu poate depăşi numărul de state membre, asigurându-se reprezentarea echitabilă  a  ambelor sexe.

Nemodificat 

(3) Desemnarea sau alegerea de membri suplimentari în grupul special de negociere are în vedere asigurarea reprezentării echitabile a ambelor sexe şi se face după regulile următoare:

Nemodificat 

Nemodificat

Nemodificat

Nemodificat 

Nemodificat 
Autor: dep. Minodora Cliveti –  Grup  PSD                  


	
Având în vedere faptul că proiectul de lege intră sub incidenţa reglementărilor statuate la nivelul Uniunii Europene, subsumate Politicii sociale europene, integrate sectorului  legislaţiei europene – Protecţia lucrătorilor – Relaţii de muncă, şi în cadrul căreia sunt stabilite obiectivele Politicii social europene precum: promovarea ocupării forţei de muncă, ameliorarea condiţilor de viaţă şi de muncă, o protecţie socială adecvată, dialogul social, dezvoltarea resurselor umane, consider necesar ca în componenţa comitetului european de întreprindere să se reflecte principiul egalităţii de şanse între femei şi bărbaţi, respectiv reprezentarea ambelor sexe.



	2.
	Art. 22 – Acordul privind constituirea şi funcţionarea comitetelor europene de întreprindere, stabileşte cel puţin:

a) întreprinderile care compun grupul de întreprinderi de dimensiune comunitară sau filialele, sucursalele ori alte sedii secundare ale întreprinderii de dimensiune comunitară cărora li se aplică acordul;

b) compunerea comitetului de întreprindere european, numărul membrilor, repartiţia locurilor şi durata mandatului membrilor;

c) atribuţiile şi procedura informării şi consultării comitetului european de întreprindere;

d) locul , frecvenţa şi durata reuniunilor comitetului;

e) resursele financiare şi materiale  necesare funcţionării care vor fi alocate comitetului;

f) durata acordului şi procedura de renegociere a acestuia.


	Art. 22 se modifică şi va avea următorul cuprins:

Nemodificat

b) Compunerea comitetului de întreprindere european, numărul de  membri, cu asigurarea reprezentării ambelor sexe, repartiţia locurilor şi durata mandatului membrilor;

Nemodificat

Nemodificat 

Nemodificat

Nemodificat
Autor: dep. Minodora Cliveti –  Grup  PSD
	

	3.
	Art. 26 – (1) Comitetul european de întreprindere este compus din salariaţi ai întreprinderii de dimensiune comunitară sau ai grupului de întreprinderi de dimensiune comunitară desemnaţi sau aleşi de către reprezentanţii salariaţilor sau, în absenţa acestora, de către ansamblul salariaţilor.

(2) Numărul membrilor comitetului european de întreprindere este de cel puţin 3 şi cel mult 30.


	Art. 26 se modifică şi va avea următorul cuprins:

Nemodificat

(2) Numărul membrilor comitetului european de întreprindere este de cel puţin 3 şi cel mult 30, cu reprezentarea ambelor sexe.
Autor: dep. Minodora Cliveti –  Grup  PSD
	

	4.
	Art. 31 – Pentru a asigura continuitatea în cadrul comitetului european de întreprindere în situaţiile prevăzute în regulamentul de organizare şi funcţionare se constituie o listă de rezervă, potrivit regulilor prevăzute la art. 15.


	Art. 31 se modifică şi va avea următorul cuprins:

Art. 31  - Pentru a asigura continuitatea în cadrul comitetului european de întreprindere în situaţiile prevăzute în regulamentul de organizare şi funcţionare se constituie o listă de rezervă, potrivit regulilor prevăzute la art. 15. Lista de rezervă trebuie întocmită astfel încăt să asigure reprezentarea ambelor sexe.

Autor: dep. Minodora Cliveti –  Grup  PSD
	

	5.
	Art. 32 - (1) Daca dimensiunea Comitetului european de întreprindere o justifică, acesta alege din rândul membrilor săi un comitet restrâns care cuprinde cel mult 3 membri.

(2)  Comitetul restrâns prevăzut la alin.(1) adopta un regulament de organizare şi funcţionare.


	Art. 32 se modifică şi va avea următorul cuprins:

Art. 32 – (1) Dacă dimensiunea comitetului european de întreprindere o justifică, acesta alege din rândul membrilor săi un comitet restrâns care cuprinde cel mult 3 membri, cu reprezentarea ambelor sexe.
Nemodificat

Autor: dep. Minodora Cliveti –  Grup  PSD
	


PREŞEDINTE,                                       

MINODORA CLIVETI

